***Operation Finale*** er en amerikansk thriller fra 2018 regissert av Chris Weitz, etter et manus skrevet av Matthew Orton.

Hovedrollen spilles av Oscar Isaac som Mossad-offiser Peter Malkin, og Ben Kingsley som Adolf Eichmann. Filmen hadde premiere i USA den 27. august 2018 av Metro-Goldwyn-Mayer.

Handling
--------

Rett etter at andre verdenskrig er over forsvinner Adolf Eichmann, samtidig som andre ledere fra Nazi-Tyskland tar sitt eget liv for å unngå å stå overfor rettssaker for krigsforbrytelser. I 1954 drepte Mossad-agenten Peter Malkin ved en feiltakelse feil person, samtidig som han jakter på en nazistisk krigsforbryter i Østerrike. I Buenos Aires, Argentina, i 1960, begynner Sylvia Hermann et forhold til Klaus - sønnen til Adolf Eichmann. Under en middag sammen med sin tysk-jødiske far, Lothar, snakker Klaus åpent negativt om jøder og påstår at hans egen far døde under krigen.

Lothar blir imidlertid mistenksom og kontakter Mossad. Feltagent Zvi Aharoni blir sendt til Buenos Aires for å få tak i etterretning. Klaus tar Sylvia med på et møte, som viser seg å være en nazistisk samlingspunkt ledet av Carlos Fuldner - som Eichmann også deltar på. Sylvia samarbeider med Mossad når hun møter Eichmann-familien. Men en krangel mellom henne og Klaus får Eichmann (som lever under dekknavnet Ricardo Klement, og påstår å være Klaus sin onkel) til å gripe inn. Klaus omtaler ham ved et uhell som faren sin, og Eichmann blir deretter fotografert av en Mossad-agent. Bevisene Mossad samles bekrefter Eichmanns identitet. Peter Malkin og hans tidligere kjæreste Hanna, en doktor, blir tatt med på teamet i Argentina for å holde Eichmann bedøvet når de skal reise til Jerusalem. Teamet koordinerer og fanger Eichmann utenfor hjemmet hans. I mellomtiden får Mossad-agentene vite at flyet deres har blitt forsinket med 10 dager.

De blir også informert om at flyselskapet ikke vil godta å transportere Eichmann med mindre han signerer en erklæring om at han villig vil reise til Israel, noe han nekter å signere fordi han ikke tror han kommer til å få en rettferdig rettergang. Peter får til slutt signaturen til Eichmann etter å ha delt sin personlige historie om hvordan han mistet søsteren sin Fruma og hennes tre små barn under Holocaust. Under flyets forsinkelse og mens de venter på Eichmanns signatur, etterforsker Klaus og det argentinske politiet i økende grad Eichmanns forsvinning.

Etter å ha brukt amerikanske dollar i stedet for argentinske pesos, blir en av Mossads lokale kontakter tatt til fange og torturert frem til hun avslører hvor Mossad og Eichmann befinner seg. Eichmann dropper også sin høflige fasade og forteller Peter en grusom historie om å hvordan han var vitne til hvordan 5 000 jøder myrdet av Einsatzgruppen, og han lurer på om en av disse jødene (en kvinne som hadde tryglet Eichmann om å redde spedbarnet hennes) kan ha vært Peters søster. Men samtidig som argentinsk politi rykker stadig nærmere, kommer Mossad-agentene seg endelig til Israel igjen. I en epilog avsløres det at Eichmann ble funnet skyldig og henrettet ved hengning i 1962.

Rolleliste
----------

* Oscar Isaac som Peter Malkin
* Ben Kingsley som Adolf Eichmann
* Mélanie Laurent som Hanna Elian.
* Lior Raz som Isser Harel
* Nick Kroll som Rafi Eitan
* Michael Aronov som Zvi Aharoni
* Haley Lu Richardson som Sylvia Hermann
* Joe Alwyn som Klaus Eichmann
* Michael Benjamin Hernandez som Dani Shalom
* Greg Hill som Moshe Tabor
* Ohad Knoller som Ephraim Ilian
* Torben Liebrecht som Yaakov Gat
* Simon Russell Beale som David Ben-Gurion
* Pêpê Rapazote som Carlos Fuldner
* Greta Scacchi som Vera Eichmann
* Peter Strauss som Lothar Hermann

Eksterne lenker
---------------

* Internet Movie DataBase